

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΤΟΥΡΙΣΜΟΥ**

Γραφείο Τύπου

**24.8.2018**

**ΔΕΛΤΙΟ ΤΥΠΟΥ**

**Ξεκινούν τη Δευτέρα, 27 Αυγούστου, οι αιτήσεις για την εισαγωγή 30 σπουδαστών στη Σχολή Ξεναγών και 834 καταρτιζομένων στα ΙΕΚ του Υπουργείου Τουρισμού για την εκπαιδευτική περίοδο 2018-2019.**

Ξεκινούν τη Δευτέρα, 27 Αυγούστου, οι αιτήσεις για την εισαγωγή σπουδαστών στη Σχολή Ξεναγών της Αθήνας και καταρτιζομένων στα 8 ΙΕΚ του Υπουργείου Τουρισμού της χώρας για την εκπαιδευτική περίοδο 2018-2019.

Καταληκτική ημερομηνία υποβολής των αιτήσεων είναι η Παρασκευή, 14 Σεπτεμβρίου.

Η δυνατότητα εισαγωγής 30 νέων σπουδαστών στη Σχολή Ξεναγών της Αθήνας δόθηκε με πρόσφατη προκήρυξη που υπέγραψε η **Υπουργός Τουρισμού** κα **Έλενα Κουντουρά**.

Συνολικά, σύμφωνα με τις αποφάσεις της Υπουργού Τουρισμού για τον προγραμματισμό λειτουργίας των εκπαιδευτικών δομών του Υπουργείου, θα εισαχθούν 30 σπουδαστές στη Σχολή Ξεναγών της Αθήνας και 834 καταρτιζόμενοι στα 8 ΙΕΚ Τουρισμού για τη φετινή εκπαιδευτική χρονιά.

ΑΙΤΗΣΕΙΣ

**Σχολή Ξεναγών:** Οι ενδιαφερόμενοι μπορούν να υποβάλουν αίτηση είτε αυτοπροσώπως είτε μέσω εξουσιοδοτημένου προσώπου με θεώρηση του γνησίου της υπογραφής από Δημόσια αρχή είτε ταχυδρομικώς με συστημένη επιστολή στη Σχολή Ξεναγών Αθήνας (Ταχ. Διεύθυνση: Μ. Αλεξάνδρου 96-98 & Πλαταιών 42, Τ.Κ. 104 35, Αθήνα.) Η προθεσμία υποβολής των αιτήσεων είναι από Δευτέρα 27.8.2018 έως και την Παρασκευή 14.9.2018, 09.00 π.μ.- 2.30 μ.μ. όλες τις εργάσιμες ημέρες.

**ΙΕΚ Τουρισμού**: Oι ενδιαφερόμενοι μπορούν να υποβάλουν αιτήσεις είτε αυτοπροσώπως είτε μέσω εξουσιοδοτημένου προσώπου, με θεώρηση του γνησίου της υπογραφής από αρμόδια αρχή, στις, κατά τόπους, Γραμματείες των Ι.Ε.Κ. του Υπουργείου Τουρισμού, από την Δευτέρα 27.8.2018 έως και την Παρασκευή 14.9.2018,  9.00 π.μ - 2.30  μ.μ. όλες τις εργάσιμες ημέρες.

* *Ι.Ε.Κ. Αναβύσσου*

 49ο χλμ. Παραλιακής Λεωφόρου Αθηνών–Σουνίου (πρώην Ξενοδοχείο “ΞΕΝΙΑ-ΗΛΙΟΣ”) T.K. 19013,  τηλ.: 22910-36998, 22910-42294,-5.

* *Ι.Ε.Κ. Ηρακλείου*

 Κοκκίνη Χάνι Ηρακλείου Κρήτης (πρώην Ξενοδοχείο “ΞΕΝΙΑ-ΗΛΙΟΣ”) T.K. 71500, τηλ.: 2810-761363, 2810-332927.

* *Ι.Ε.Κ. Θεσσαλονίκης*

Παραλία Περαίας–Θεσσαλονίκη (πρώην Ξενοδοχείο “ΞΕΝΙΑ-ΗΛΙΟΣ”) T.K. 57019, τηλ.: 23920-25551-4,  23920-75919.

* *Ι.Ε.Κ. Ρόδου*

Ξενοδοχείο “ΘΕΡΜΑΙ”, [Αλεξάνδρου Διάκου 1 Ρόδος](https://maps.google.com/?q=Αλεξάνδρου+Διάκου+1+Ρόδος&entry=gmail&source=g) T.K. 85100, τηλ.: 22410-74445-6,  22410-24351.

* *Ι.Ε.Κ. Κέρκυρας*

 Ξενοδοχείο “ART HOTEL DEBONO” Γουβιά Κέρκυρας T.K. 49100, τηλ.: 26610-91541, 26610-90030.

* *Ι.Ε.Κ.  Γαλαξιδίου*

 Γαλαξίδι Φωκίδας T.K. 33052, τηλ.: 22650-41997,-8, 22650-42394

* *Ι.Ε.Κ. Αλεξανδρούπολης*

Ξενοδοχείο “THALASSA HOTEL”, 2ο χλμ. Λεωφ. Αλεξανδρούπολης- Μάκρης T.K. 68100, τηλ. 25510-25288.

* *I.E.K. Πελοποννήσου*

 “Κωνσταντοπούλειο Μέγαρο”, [Δαναού 29 Άργος](https://maps.google.com/?q=Δαναού+29+Άργος&entry=gmail&source=g) T.K. 21200,  τηλ.: 27510-20115, 27510-20127.



Οι ενδιαφερόμενοι μπορούν να ενημερωθούν αναλυτικά για τις προϋποθέσεις, τα δικαιολογητικά και για όλες τις πληροφορίες σχετικά με την υποβολή των αιτήσεων, στην ηλεκτρονική πύλη τουριστικής εκπαίδευσης του Υπουργείου Τουρισμού [http://www.mintour.edu.gr](http://www.mintour.edu.gr/)